Coba ceritain soal Radio Televisyen Malaysia dalam bahasa melayu

Radio Televisyen Malaysia (Jawi: راديو تيليۏيشن مليسيا; secara rasmi disingkat sebagai RTM) atau Jabatan Penyiaran Malaysia (Jawi: جابتن ڤڽيارن مليسيا) ialah stesen penyiaran awam milik kerajaan Malaysia yang memiliki dan mengendalikan beberapa saluran radio dan saluran televisyen memulakan penyiaran berkedudukan dan berpusat di Kuala Lumpur, bandar raya terbesar dan ibu kota negara di Malaysia ia ditubuhkan pada 1 April 1946 di mana siaran radio telah diperkenalkan dan manakala siaran televisyen diperkenalkan pada 28 Disember 1963, ia adalah penyiar pertama dan tertua di negara ini. Beribu pejabat di Angkasapuri, Kota Media, Kuala Lumpur. RTM mengendalikan 6 saluran radio nasional, 13 saluran radio negeri dan saluran radio daerah serta enam saluran televisyen. RTM juga mempunyai orkestra simfoninya sendiri iaitu Orkestra RTM. Pada 1 April 2021, RTM meraikan ulangtahunnya yang ke-75 dan Orkestra RTM meraikan ulangtahunnya yang ke-60. Moto utamanya ialah Teman Setia Anda.

Sejak penubuhannya pada 1946, RTM telah memainkan peranan penting dalam budaya dan kehidupan Malaysia. Ini juga bagi melihatkan Malaysia juga mampu berdaya saing dalam produk penyiaran media seperti Perbadanan Penyiaran British (BBC). RTM dan stesen TV dan radio di bawah naungannya ialah ahli Persatuan Penyiar Kebangsaan Malaysia (PENYIAR), sebuah pertubuhan media penyiaran bukan untung dan bukan kerajaan.